Exqrch/javanese-Komodo-pixelgpt huggingface dataset:
(miyos 8 Januari 1823 - tilar donya 7 Novembér 1913 ing yuswa 90 warsa) misuwur minangka satunggalipun naturalis, panjelajah, pangumbara, wasis ing bab antropologi lan biologi saking nagari Karajan Manunggal
Panjenenganipun misuwur minangka tiyang ingkang ngusulaken satunggalipun téyori bab seléksi alam, ingkang ing salajengipun damel Charles Darwin langkung misuwur tinimbang Wallace, kamangka téyori kasebat sajatosipun kagunganipun Wallace
Wallace sampun kathah ngawontenaken panalitèn
Ingkang sapisan, panjenenganipun ngawontenaken panaliten ing lépèn Amazon ing warsa 1846 nalika yuswanipun nembé 23 warsa
Salajengipun Wallace ngawontenaken panaliten ing Kapuloan Nuswantara
Ing antawisipun warsa 1848 ngantos dumugi 1854, Wallace dugi ing Singapura
Sadangunipun wolung warsa salajengipun (1854-1862, panjenenganipun njelajah manéka wewengkon ing Nuswantara
Saking panjelajahan punika, panjenenganipun damel buku ingkang sesirahipun "The Malay Archipelago"
Sadangunipun ngawontenaken ékspédhisi ing Nuswantara, kinten-kinten Wallace sampun "nempuh" jarak 22.500 kilométer, ngawontenaken 60 utawi 70 panjelajahan, lan ngempalaken 125.660 spésimèn fauna ingkang kapérang saking 8.050 spésimèn peksi, 7.500 spésimèn walulang utawi balung manéka warni kéwan, 310 spésimèn mamalia, sarta 100 spésimèn réptil, lan 109.700 spésimèn gegremet, kalebet kupu-kupu ingkang dados karemenanipun Wallace
Abdullah Ahmad Badawi Dato' Seri Abdullah bin Haji Ahmad Badawi (#ALIH; panjenenganipun ugi asring dipuntimbali Pak Lah) inggih punika tilas Mahamantri Malaysia kaping gangsal, minangka pawaris kakuwaosanipun Mahathir Mohammad
Panjenenganipun ugi tilas pandhega kaping enem parté pulitik paling ageng ing Malaysia, parté "United Malays National Organitation" UMNO
Sasampunipun léngsér keprabon saking kalungguhan Mahamantri Malaysia ing tanggal 1 September 2009, panjenenganipun dipunlantik dados "pengurus" "Institusi Kefahaman Islam Malaysia" (IKIM)
Abdullah miyos ing Kampung Perlis, Bayan Lepas, Pulo Pinang
Panjenenganipun sekolah manengah ing Sekolah Kebangsaan Tinggi Bukit Mertajam lan ing Penang Methodist Boys School, Pulo Pinang
Panjeneganipun sajatosipun gadhah pikajengan badhé kuliah ing jurusan ékonomi, nanging gagal nalika tes statistik
Panjenenganipun lajeng kuliah ing jurusan Kajian Islam ing Universitas Malaya ing taun 1964
Sasampunipun pikantuk gelar sarjana sastera ing bab Kajian Islam saking Universitas Malaya ing taun 1964
Sasampunipun lulus, panjenenganipun nggabung kaliyan Korps Papréntahan lan Diplomatik Malaysia
Panjenenganipun mandhap saking kalungguhan punika ing taun 1978 kanggé dados anggota parlémen kanggé wewengkon pamilian Kepala Bantas.
Garuda Indonésia ! Didegaké ! Hub Jakarta#ALIH ! Hub sekunder ! Kutha fokus Yogyakarta, Semarang, Manado ! Program frequent flyer ! Lounge penumpang ! Aliansi ! Ukuran armada ! Kutha tujuan ! Kantor pusat ! Wong wigati ! Situs web Garuda Indonésia inggih punika maskapé pamiberan nasional Indonésia
Garuda sajatosipun inggih punika satunggalipun pèksi ingkang dipunmitosaken ing cariyos pawayangan
Wiwit Juni 2007 Garuda Indonésia boten kepareng mabur ing rute Éropa amargi alesan keslametan
Amargi boten kepareng mabur ing wewengkon Éropa, Garuda Indonésia ing Juli 2009 mratelakaken badhé ngluncuraken rencana ekspansi gangsal taun ingkang agresif ingkang namanipun "Quantum Leap"
Rencana punika ugi kalebet nggantos sadaya tampilan maskapé, seragam, lan logo
Ing wekdal gangsal taun, Garuda Indonésia badhé nambahi armada montor mabur saking 62 dados 116 cacahipun
Quantum Leap ugi gadhah rencana ngatahaken panumpang per taun dados 27,6 juta
Nanging, kalih taun salajengipun inggih punika ing taun 2009, Garuda Indonésia sampun mabur malih ing wewengkon Éropa
Ing taun 2008, Garuda Indonésia pikantuk sertifikasi IATA "Operational Safety Audit" (IOSA) saking IATA, ingkang werdinipun inggih punika Garuda Indonésia sampun gadhah standar keslametan pamaburan internasional
Garuda Indonésia mlebet ing dhaftar maskapé bintang sekawan saking Skytrax, ingkang tegesipun Garuda Indonésia gadhah kinerja lan layanan ingkang saé
Ing taun 2012 Garuda badhé ndhérék aliansi penerbangan SkyTeam.
Dhaharan Padang Dhaharan Padang utawi Panganan Padang inggih punika nama ingkang dipun-ginakaken kanggé nyebat sadaya jinis dhaharan saking wewengkon Minangkabau, provinsi Sumatra Kilèn, Indonésia
Sanajan sajatosipun manéka warni dhaharan Sumatra Kilèn boten sadayanipun saking Kutha Padang, contonipun dhaharan saking Kutha Bukittinggi ingkang ugi gadhah tradisi kulinér ingkang kathah
Griya dhahar Padang utawi "rumah makan Padang" utawi griya dhahar "urang uwak" punika dados sesebatan kanggé usaha dhaharan Padang
Limrahipun manajemen griya dhahar Padang dipunatur déning kulawarga utawi kerabat satunggal kampung
Tiyang ingkang ngatur griya dhahar Padang kathah ingkang gadhah sesanti utawi falsafah Minang ingkang démokratis, kados "berat sama dipikul, ringan sama dijinjing"
Babagan punika katingal ing pembagen kauntungan ingkang dipunpérang saben satunggal atus dinten nyambut damel, kanthi sistem bagi hasil dhedhasar indeks préstasi
Cara kados makaten ingkang saged nyurung sadaya karyawan supados gadhah préstasi, karyawan badhé tansah mbudidaya kanggé ngaturi tamu kanthi saé supados tamu punika kersa dhahar malih ing griya dhahar Padang
Sistem bagi hasil kados punika ingkang damel karyawan gadhah pangraos ndhérék nggadhahai usaha dhaharan Padang.
Pakistan International Airlines Corporation ! Didegaké ! Hub ! Hub sekunder (Islamabad) ! Kutha fokus ! Program frequent flyer ! Anak perusahaan ! Ukuran armada ! Kutha tujuan ! Perusahaan induk ! Slogan perusahaan "Come Fly With Us" ! Kantor pusat JinnahKarachi, Pakistan ! Wong wigati , (Managing Director) ! Situs web Pakistan International Airlines Corporation (Basa Urdu: ), langkung misuwur kanthi cekakan PIA,
), langkung misuwur kanthi cekakan PIA, inggih punika maskapé pamiberan nasional Pakistan
Papan Anggegana ingkang utami inggih punika Papan Anggegana Internasional Jinnah ing Karachi, Papan Anggegana Internasional Allama Iqbal ing Lahoré, lan Papan Anggegana Internasional Islamabad ing Islamabad /Rawalpindi
PIA kalebet maskapé bintang tiga (kanthi kinerja ingkang saé) déning Skytrax, satunggalipun organisasi resmi ingkang neliti lan mbiji kualitas maskapé lan papan anggegana
Pakistan International Airlines sampun wonten wiwit Pakistan déréng dados nagari
Ing taun 1946, Muhammad Ali Jinnah gadhah pamanggih bab awratipun gadhah jaringan maskapé penerbangan ing usaha damel madheging nagari
Panjenenganipun lajeng nyuwun pambiyantunipun Mirza Ahmad Ispahani, tiyang industrialis ingkang sampun pengalaman
Nalika tanggal 23 Oktober 1946, Orient Airways dipundamel kanthi punjeripun ing Kalkuta
Maskapé punika miwiti layanan miber ing wulan Juni 1947 kanthi rute Sittwe lan Rangon, kanthi montor miber Douglas DC-3
Kalih wulan salajengipun, nagari Pakistan jumeneng, lan punjeripun dipun-gantos saking Kalkuta dipun-gantos dados ing Karachi
Nalika 11 Maret 1955, Orient Airways ndhérék nggabung kaliyan paskapai pamiberan ingkang sampun dipunrencanakaken déning pamaréntah lan salajengipun dados Pakistan International Airlines Corporation
Okeanos Okeanos (Grikenlan: Ὠκεανός, "samodra") yaiku Titan lautan lan samodra ana ing mitologi Yunani
Okeanos yaiku putra saka Gaia lan Uranus
Déning masarakat ing Yunani lan Romawi kuna, Okeanos dipercaya dadi Samodra donya, yaiku sagara reksasa kang ngubengu donya
Sedulur kang uga dadi bojone Okeanos yaiku Tethis
Saka hubungane Okeanos lan Tethis, lair 3000 putri kang dikenal karo para Okeanid
Salah siji saka Okeanid kang misuwur yaiku Klimene utawa Asia
Anak-anak Okeanos kang liyané yaiku kabèh kali, banyu mancur, lan tlaga kang ana ing donya
Akèh sejarahwan kang percaya bahwa yèn Okeanos nglambangake kabèh sagara, kalebu uga Sagara Mediterania lan Samodra Atlantik, yaiku sagara kang gedhé dhéwé kang dikenal déning wong Yunani kuna
Nanging amarga ngèlmu géografi kang sansaya "akurat", Okeanos nglambangake siji sagara kang ora dikenal lan ora ana ing Samodra Atlantik
Déné Mediterania dipercaya masarakat dikuasai déning Poseidon
Okeanos kang kalebu saka siji Titan, ana ing Titanomakhia dhèwèké ora mèlu mbantu Titan lan lewih milih kanggo nétral lan ora mbela salah sisji
Nalika Kronos arep nggulingake kakuwasaane bapake Uranus, Okeanos uga ora mèlu cawe-cawe.
Frank Crowe Francis Trenholm Crowe (#ALIH), utawa biyasa diundang Frank Crowe, ya iku insinyur kepala konstruksi bendungan Hoover
Nalika jaman semono, dhèwèké dadi pengurus saka Six Companies, sawijining "perusahaan" konstruksi
Lair ana ing Trenholmville, Quebec, Crowe lumebu menyang Governor Dummer Academy, banjur lumebu ana ing Universitas Maine lan lulus taun 1905 kanthi gelar insinyur teknik sipil
Perkumpulan Francis Crowe kang ana ing universitas iku ya iku wujud saka kanugrahan kanggo dhèwèké
Crowe kepincut karo Amérika sisih kulon wiwit nalika dhèwèké isih kuliah, lan ana ing perkuliahan kang diwènèhake déning Frank Weymouth, sawijining dhosèn tamu saka Biro Reklamasi Amérikah Sarékat
Dhèwèké nglamar kanggo kerja ana ing mangsa panas sebelum periode perkuliahan tersebut berakhir
Pagawéan ana ing mangsa panas dadi awal kariere ana ing babagan reklamasi kang ngubah rupa Amérika pérangan kulon
Ana ing taun 1924, Frank Crowe metu saka Biro Reklamasi Amérikah Sarékat kanggo gabung karo firma konstruksi Morrison-Knudsen ing Kutha Boise, Idaho
Perusahaan iku ana ing jaman semono nembé baé gawé perjanjen kerja bareng karo Utah Construction Company kanggo pembangunan bendungan
Nalika kerja yasa Bendungan Arrowrock ing Idaho, Crowe miwiti kagiyatan kang "krusial" kanggo konstruksi bendungan kang gedhé.
Réaksi Rédhoks Réaksi Rédhoks ya iku réaksi oksidhasi lan réaksi rédhuksi kang kedadéyané bareng ing prosés métabolisme sèl
Réaksi oksidhasi iku réaksi kang nglibatna okigén nganggo cara nguculaké éléktron saka atom utawa senyawa siji
Réaksi rédhuksi ya iku réaksi kang ngelibatna oksigén kang carané nambahaké éléktron saka atom utawa senyawa siji
Réaksi rédhoks iku uga bisa dijléntrehaké kaya mangkéné: yèn éléktron dipindhahaké saka molekul dadi pengawéh (dhonor) éléktron mula ana molekul liya kang dadi akséptor utawa kang nampa éléktron
Dhonor éléktron iku dadi molekul kang kaoksidhasi lan akséptor kang dadi molekul kang karédhuksi
Lumrahé réaksi rédhoks kang kadadéan ing sèl iku réaksi kang uga ndadékaké anané pindhahé éléktron ing rupa hidrogén (H+) kang ana protoné (e-) siji
Ana loro koénzim kang wigati ing métabolisme sèl kang tugasé nggawa éléktron (electron carrier) ya iku koénzim Nikotinamid Adenin Dinukleotida (NAD) lan Flavin Adenin Dinukleotida (FAD)
Yèn énzim Nikotinamid Adenin Dinukleotida dirédhuksi dadi molekul NADH2 maka loro éléktron (H2+) lan proton (e-) siji bakal ditambahna ing molekul NAD dadi NADH2
Ing prosés pindhahé éléktron iku ing seri utawané terus-terusan bakal ngasilaké énèrgi dhuwur ing rupa ATP kang wis siyap dienggo déning sèl.
Taman Nasional Taka Bone Rate Taman Nasional Laut Taka Bone Rate iku Taman Nasional kang ana ing Kacamatan Passi Masunggu lan Kacamatan Passi Maranu, Kabupatèn Selayar, Provinsi Sulawesi Kidul
Papan iki diresmikake dadi Taman Nasional dhedhasar "Dudutan Mantri Kehutanan No
280/Kpts-II/1992 tanggal 26 Pebruari 1992"
Ambane kurang luwih 530.765 hektar
Topografi taman nasional iki rada aneh, ing taman nasional iki ana pulo-pulo kang dumadi saka terumbu karang kang amba
Ing antarané pulo-pulo iku ana selat kang sempit kang jero
Ing sadhuwure pulo mau ana kola-kolam cilik kang jero lan ing jerone ana terumbu karange
Nalika kaanan banyu laut surut, pulo-pulo iku mau bakal ketok kanthi cetho
Tuwuhan kang ana ing taman nasional iki kaya ta : Taman nasional iki akèh banget terumbu karangé, ana 261 wernane terumbu karang, ing antarané kalebu: Ing antara terumbu karang mau akèh kang mbentuk terumbu karang atol ("barrier reef") lan terumbu pinggir ("fringing reef")
Kurang luwih ana 295 iwak karang lan iwak kanggo dipangan kang regane lumayan, kaya ta kerapu ("Epinephelus spp."), cakalang ("Katsuwonus spp."), napoleon wrasse ("Cheilinus undulatus"), lan baronang ("Siganus sp.")
Ana 244 warna moluska ingantarane Werna-warna penyu kaya ta penyu sisik ("Eretmochelys imbricata"), penyu ijo ("Chelonia mydas"), lan penyu lekang ("Dermochelys coriacea").
Kangchenjunga Kangchenjunga (Nepali:कञ्चनजङ्घा "Kanchanjaŋghā") SewaLungma (Limbu) iku gunung paling dhuwur angka 3 ing donya sawisé Gunung Everest lan Chogori) kanthi èlevasi 8.586 mèter (28.169 kaki)
Gunung iki uga minangka gunung paling dhuwur angka 2 ing Nepal
Kangchenjunga tegesé "Lima Harta Karun Salju, amarga dumadi saka 5 pucuk, papat ing antarané nggayuh punjul 8.450 mèter dhuwuré
Harta karun iku nglambangaké 5 barang gadhah déwa ya iku emas, pérak, permata, biji-bijian lan kitab suci
Kangchenjunga karan Sewalungma sajeroning basa Limbu lan dianggep suci sajeroning tradhisi agama Kirant
Telu saka 5 pucuké (utama, tengah, lan kidul) mbatesi wewengkon Sikkim Lor saka distrik Sikkim, India lan Distrik Taplejung ing Nepal, lan 2 liyané dumunung ing Distrik Taplejung
Saliyané iku wewengkon iki uga didadèkaké "Kangchenjunga Conservation Area Project " déning World Wildlife Fund , kang nglindhungi satwa Panda Abang, manuk, lan tuwuhan khas Nepal
Pérangan India uga duwé wewengkon kang dilindhungi ing Taman Nasional Khangchendzonga
Trowongan Al Shindagha Trowongan Al Shindagha (Ing Basa Arab: ) iku trowongan kang ana ing tlatah Dubai, Uni Emirat Arab
Wujud lan tatanan kang dumunung ana ing ngisor Lempongan Dubai kanggo ngubungake Deira lan Al Shindagha
Trowongan Al Shindagha ndhuwèni jalur kang ana ing ngisor sagara, minangka salah salah sijiné trowongan kang ana ing ngisor sagara ing tlatah Lempongan Dubai
Trowongan iki ndhuwèni 4 jalur, 2 jalur kanthi arah kang bèda.
Taman Banyu Wild Wadi Taman Banyu Wild Wadi utawa Wild Wadi Water Park ya iku karajan taman banyu kang dumunung ana ing Jumeirah salah sijiné laladan kang ana Dubai Uni Emirat Arab ing sakiwa-tengené Burj Al nArab lan Jumeirah Beach Hotèl.Taman Banyu kang diurusi lan dioperasikake déning Jumeirah Internasional kanthi basis ing Dubai Hotèlier didadèkaké panggonan dolanan utawa wisata kang kagolong paling misuwur ing
wisata kang kagolong paling misuwur ing antaran wewengkon Amérika Lor
Liar Wadi ya iku salah sijiné taman banyu kang ana ing njaba déning kolam gelembung panas lan adem.Minangka taman banyu kang duwé "slide" kang gedhé ing njaba Amérika Lor.Uga taman iki duwé grojogan banyu kang duwé dhuwur 18 m (59 ft) lan muni saben 10 menit sapisan.Taman banyu Wild Wadi uga duwé toko-toko utawa warung-warung kang siapake "saouvenir" lan jajanan.
Shinee Shinee inggih punika salah satunggalipun "boy band" saking Koréa Kidul ingkang gadhah aliran kontèmporer
Shinee dipunbentuk déning SM Entertainment ing taun 2008
Shinee gadhah anggota gangsal, inggih punika Onew, Jonghyun, Key, Choi Minho, lan Taemin
Panampilan perdhananipun tanggal 25 Mèi 2008 ing adicara "Popular Song" ing SBS nembangaken lagu "Nunan Neomu Yeppeo" utawi "Replay"
Dipunrilis ing tanggal 23 Mèi 2008, album mini Replay dados urutan nomer 10 ing Koréa
Album punika ngantos 17.957 keping kopi ing 2008
Ing tanggal 7 Juni 2008, Shinee tumut salebetipun Dream Concert ing Stadion Olimpiade Seoul kalih aktris aktris Koréa sapanunggalipun tuladha Epik High, Girls Generation, Super Junior, TVXQ, lan Wonder Girls
Gadhahi bebungah kategori aktris anyar saking Cyworld Digital Music Award ing tanggal 22 Juni 2008
Album saking Shinee inggih punika: Sountrack drama
Sountrack drama ingkang ngegem tembang saking Shinee inggih punika:
Song Hye Gyo Song Hye Kyo (#ALIH), inggih punika salah satunggalipun aktris lan modhèl saking Korea Selatan
Drama Korea Selatan ingkang misuwur inggih punika "Auntumn In My Heart", "All In", lan "Full House"
Karir Song Hye Kyo dipunwiwiti saking drama "Auntumn in My Heart" ingkang dipunperananken piyambakipun kalih Song Seun Hun lan Woon Bin ingkang ndadosaken piyambakipun misuwur ing Asia
Kados punika wonten drama "All In" kalih aktor Lee Byung Hun
Lan drama "Full House" ingkang dipunperanaken kalih Rain
Drama ingkang dipunperanaken déning Song Hye Kyo inggih punika: Film
Film saking Song Hye Kyo inggih punika: Sapanunggalipun filem punika Song Hye Kyo dipunpasangaken kalih Hyun Bin, "The World They Live In", drama TV "My Name Is Kim Sam Soon".
BBC News minangka divisi panyiaran warta gedhé dhéwé ing saindhenging donya
BBC News uga dadi salah siji sumber warta internasional saliyané AP lan Reuters lan BBC News masok warta kanggo BBC News Channel, BBC One lan BBC World News Program Televisi
Sarta warta lokal saka Britania Raya
Kabèh acara warta ing BBC World News diprodhuksi déning BBC News
BBC News Channel BBC News Channel iku Stasiun Televisi Warta Regional Inggris sing punjeré ing London, Inggris
Madeg ing taun 1997, kanthi penonton akèhé 0,8%
BBC News Channel nyadiakaké giyaran Internet live kanggo para pamirsa sing péngin nonton BBC News Channel liwat situs BBC News (edhisi Inggris dudu edhisi Internasional) Ing taun 2006, televisi iki kanggo sing sapisanan kasil dadi Televisi Warta paling apik sa-Britania Raya, sing dipersembahaké déning Royal Television Society
Sadurungé, BBC News Channel dikenal minangka BBC News 24
Jeneng lan Logo diowahi minangka péranganing perombakan divisi warta BBC News sing ngentèkaké wragad ₤ 550.000 ing tanggal 21 April 2008
Ing dina iku uga, saluran sadulur BBC News Channel, BBC World News direlaunch nggantèkaké BBC World
Saingan utama saka BBC News Channel ya iku Sky News.
Katakombe Katakombe iku kuburan kang ana ing sangisoré lemah ing pirang-pirang kutha ing Kamaharajan Roma, khususé ing kutha Roma
Awale kuburan iku kanggo kuburan kaya lumrahé, banjur digali dadi lorong-lorong dawa sangisore lemah nganti pirang-pirang tingkat
Nyarekake wong séda iku wis dadi warisan tradhisi saka mbah buyute wiwit dhisike isih kafir
Nanging, banjur iki dijupuk déning wong-wong Kristen
Tembok-temboke lorong iku kanggo kuburane wong-wong kang duwé iman lan ruang-ruang gedhé kanggo patemonan ibadat rahasia nalika penganiayaan kang dilakokake déning pamaréntah Romawi ing abad pisanane wong Kristen (abad 1 nganti tekan abad abad 4) saka jaman Kaisar Valeranius
Wong-wong Kristen meneng-meneng kumpul ing katakombe-katakombe San Sebastiano ing sajabane témbok kutha Roma kanggo njaluk parlindhungane Rasul Petrus lan Paulus kang mayite disarekake ing katakombe iki
Pamilihan panggonan ing batu kang diarani lemah "tuffa", iku lemah kang kurang atos, nanging wis kena udara garing banjur dadi atos
Katakombe dibangun wiwit abad 2
Ing abad 4, katakombe kanggo upacara kanggo mengeti para saksi iman utawa martir Kristen kang séda sajeroning penganiayaan
Sawisé abad 7 peratalat ibadat ing katakombe dijupuki déning suku Langobard lan pirang-pirang penyerbu lan akèh para martir kang dipindhahake menyang penggonan-panggonan kang luwih aman ing abad kaping 9
Sawisé iku, katakombe ora kaurus nganti tekan abad kaping 16.
Mumi Mumi iku mayit kang diawetaké, amarga kanggo njaga saka dekomposisi déning cara alami utawa gawéan, mula wujud asliné isih bisa kajaga
Kaya mangkéné iki bisa dilakoni kanthi cara nyèlèhaké mayit iku ing panggonan kang garing banget utawa panggonan kang atis banget, utawa panggonan kang ora ana kadhar oksigene, utawa ora sarana bahan kimia
Mumi kang paling misuwur iku mumi kang dibalsam kanthi ancas pangawetan tartamtu, mligi ing Mesir kuna
Wong Mesir mitayani yèn awak iku panggonan Ka, wong kang wigati banget sajeroning urip panguripane
Ing Cina, wis tinemu peti mati sipres kang kelem kanthi migunakaké tuwuhan usada
Mumi kang wujudé amarga kadadéan alami, kaya déné ing panggonan kang atis banget ("Ötzi" (manungsa es), "asem" (manungsa Tollund)) utawa kegaringen kaya déné kang akahé tinomekaké ing pirang-pirang panggonan ing donya
Pirang-pirang mumi kang bisa kaawet kanthi apik sajeroning kaanan kang alami wiwit kalamangsa Inca ing Péru
Mumifikasi bisa kalakon ing suhu panas lan garing mula awaké bakalan kadehidrasi kanthi rikat
Mumifikasi bisa dilakoni sasuwéné 12-14 minggu
Jaringan bakalan owah dadi atos, garing, awarna coklat peteng, dadi keriput lan ora bakalan bisa bosok.
Hollywood Walk of Fame The Hollywood Walk of Fame iku trotoar kang ana ing Hollywood Boulevard lan Vine Street uga dumunung ana ing tlatah Hollywood, Los Angeles, California, Amérikah Sarékat kang nampilake minangka 2.000 bintang kang kawengkar ing tulisan jeneng artis lan watak utawa "karakter" kanggo wujud panghargaan saka Kamar Dodolan Hollywood déning sumbangsih para artis ing indhustri panglipur
Artis kapisanan kang kalebu ing jajaran iki ya iku Joanne Woodward ing tanggal 9 Fèbruari 1960.Miturut laporan ing taun 2003 déning perusahaan riset pasar NPO Plog Peneliti, kurang luwih 10 yuta wong kang nekati utawa ngunjungi ing Sunset Strip, Cina Grauman Teater,"Ratu Mary", uga Los Angeles County Museum of Art bisa meranake kapentingan ing sajeroning ngawe indudtri pariwisata gedhé dhéwé ing Los Angeles
Saluang Saluang iku piranti lelagon tradhisional kas Minangkabau, Sumatra Kulon
Ing ngendi piranti lelagon iki kagawé saka pring tipis utawa talang ("Schizostachyum brachycladum Kurz")
Saluang digunakaké kanthi cara disebul
Wong Minangkabau pitaya yèn bahan kang paling apik kanggo gawé saluang asalé saka talang kang minangka mepe kain talang kang tinemu kentir ing kali
Piranti iki kalebu ing golongan piranti lelagon suling, nanging luwih prasaja cara gawéne, mung kanthi cara mbolongi talang nganggo bolongan kang cacahé papat
Dawane saluang kira-kira 40–60 cm, kanthi diameter 3–4 cm
Kagunan liyané saka talang ya iku wadhah kanggo gawé lamang (lemang), salah siji panganan tradhisional Minangkabau
Pemain saluang kang legendaris jenenge Idris Sutan Sati kanthi penyanyine ya iku Syamsimar
Keutaman para juru main saluang ya iku bisa mainake saluang kanthi cara nyebul lan ambegan kanthi bebarengan, mula wong kang nyebul saluang bisa maninake piranti lelagon iku saka awal nganti tekan rampunge lagu tanpa pedhot
Cara ambegan kaya mangkene bisa dikembangake kanthi cara gladhèn trus-trusan
Teknik iki uga diarani tèhnik manyisiahan angok
Saben nagari ing Minangkabau ngambangake cara nyebul saluang, mula saben-saben nagari iku duwé ciri kas dhéwé-dhéwé
Tuladha saka ciri kas iku ya iku Singgalang, Pariaman, Solok Salayo, Koto Tuo, Suayan lan Pauah
Ciri kas Singgalang dianggep cukup angèl dimainake déning wong kang nembé gladhèn (pemula), lan padatan nada Singgalang iki dimainake ing awal tembang
Déné, ciri kas kang paling sedhih unine ya iku Ratok Solok saka laladan Solok
Biyene, kabare wong kang main saluang iki duwé mantra dhéwé-dhéwé kang migunani kanggo hipnotis sing nonton
Mantra iku diarani "Pitunang Nabi Daud".
Keranda Kuntilanak Keranda Kuntilanak iku filem horor-komedi saka Indonésia kang kababar ing tanggal 22 September 2011
Film iki disutradarai déning Koya Pagayo, lan caritane tinulis déning Aldi Ks
Paraga ing filem iki ya iku Zaky Zimah, Fiona Fachry, Tifany Jane, Anastasya Octavian, Yessa Lona, Indra Brotolaras, Munazat Radittya, lan Steven William
Abby lan Ikke ora tau nyana yèn koste kang dhisike aman lan tentrem, ujug-ujug dadi medeni
Saben wengi, ana waé kadadéan aneh kang dialami déning dhèwèké
Cody, pacare Ikke, lan DJ, lanangan manis nanging lugu, kang asring mampir ing kost iku, uga ngalami kadadéan aneh
Sawijining dina Steff teka dolan nemoni pacare, Abby
Steff kang dadi artis sinétron dadi daya tarik apa manèh kanggo Dj kang pancen péngin dadi artis
Nanging jebule tekané Steff uga diganggu
Nganti ing sawijining dina nalika Tasya, adhine Abby kang ayu, teka lan manggon bareng ing kana
Nanging sawisé manggon ing kost iku, Tasya malah weruh penampakan wong wadon kanthi rambut dawa kang asring nginthili dhèwèké
Tasya kang ora dianggep kaya bocah cilik, ora wani carita babagan iku menyang sapadha liyané
Padhahal saben wong uga ngalami kaya mangkono
Nalika pungkasané salah siji iku dadi kurban, dadi stress nganti tekan lumebu rumah sakit
Wong-wong iku kudu tumindak, ora ana dalan liya kanggo ngeculake gangguan iku, kajaba lunga lumaku-lumaku
Wong-wong iku akhire lunga menyang villa ing pinggir tlaga
Ngarep-ngarep kanthi lunga adoh saka kauripan saben dinane, kuntilanak iku ora bakalan ngganggu manèh
Nanging kasunyatane, wong-wong iku salah
Sosok kuntilanak iku péngin ngandhani, njaluk prakara kang sasuwéné iki dirahasiakake saka sapa waé